
ד"ר אלישע אופירם                                                                           MDC מרכז רפואי
                                                                                                               רמת החיי'ל
                                                                                                             רח' הברזל 15, תל אביב

מומחה לכירורגיה אורתופדית                                                   טל 0733300100  פקס. 0733300107 
וניתוחי עמוד שדרה                                                                      דוא"ל  eofiram@gmail.com                                                                                                             זימון תורים    053-3559844    
‏‏‏‏‏‏‏‏‏‏‏‏‏‏‏‏‏‏‏‏‏‏‏‏‏‏‏‏‏‏‏‏‏‏‏‏‏‏‏‏‏‏‏‏‏‏‏‏‏‏‏‏‏‏‏‏‏‏‏‏‏‏‏‏‏‏‏‏‏‏‏‏‏‏‏‏‏‏‏‏‏‏‏‏‏‏‏‏‏‏‏‏‏‏‏‏‏‏‏‏‏‏‏‏‏‏‏‏‏‏‏‏‏‏‏‏‏‏‏‏‏‏‏‏‏‏‏‏‏‏‏‏12/04/2026
חוות דעת רפואית: איליי בשן ת.ז. 21443676-8
ת.א. 54194-02-25 בית משפט השלום בכפר-סבא 

אני הח"מ מוניתי ע"י כבוד השופט ווסים ג'בארה, כמומחה בתחום האורתופדיה בתיק זה.

נתבקשתי לחוות דעה בנוגע למצבו הרפואי, הנכות הזמנית/ קבועה של מר בשן בעטיה של תאונת דרכים מיום 05.04.2024.
פרטי השכלתי :
( מנהל מרפאה לכירורגיה של עמוד שדרה, MDC מרכז רפואי רמת החיי'ל, הברזל 15 תל אביב. 
( מנהל מרפאה לכירורגיה של עמוד השדרה , בבית החולים "אסותא", מרפאות החוץ, רמת החיי’ל, תל אביב. (עד 2021).
( מנתח עמוד שידרה בכיר בבית החולים "אסותא", רמת החיי’ל, תל- אביב.

( חבר בהסתדרות הרפואית .
( חבר באיגוד הישראלי לאורתופדיה. 

( חבר באיגוד הישראלי לעמוד שידרה.

Candidate Fellow of the Scoliosis Research Society (
 (שנתיים התמחות- על Fellowship) (  בתחום כירורגיה של עמוד שידרה במיניאפוליס מינסוטה Twin Cities Spine Center   .
 (מומחה בכירורגיה אורתופדית מנובמבר 2003.

 (התמחות באורתופדיה – מרכז רפואי “הדסה” , ירושלים.

 (לימודי רפואה ב"טכניון"  בחיפה (1995). מוסמך למדעים במדעי הרפואה (בהצטיינות).

( לימודי MSc  נוירופיזיולוגיה -  האוניברסיטה העברית בירושלים 1988.

BSc (  בביולוגיה – האוניברסיטה העברית בירושלים (בהצטיינות) 1986.
חומר הרקע לחוות דעתי:

ביום ה 19.02.26 בדקתי את מר בשן, לצורך מתן חוות דעת זו.

כן עמדו לרשותי המסמכים הרפואיים הבאים:

· מכתב השחרור מחדר המיון בבית החולים :"איכילוב", מיום התאונה.
· מכתב השחרור מחדר המיון בבית החולים :"איכילוב", יום לאחר התאונה.
· הרישום הרפואי מקופת החולים : " מכבי שרותי בריאות ", במקום מגוריו. 
· רישום החומר הרפואי ממרפאות חר"פ. 
· החומר הרפואי שהוגש מטעם התובעים והנתבעים .
· כתב המנוי של בית משפט השלום בכפר-סבא מיום 27.10.25
חוות הדעת:

א. תולדות המחלה / פרטי התאונה 
מר בשן בן 22, בריא. עובד ביטחון בעריה. היה חייל /מתנדב בשירות סדיר.   
ב 05.04.24 היה לדבריו מעורב בתאונת דרכים, הורכב על אופנוע . חבש קסדה.  
עמדו באדום. החלו בנסיעה, רכב שפנה מימין לשמאל, פגע בהם והם נפלו מהאופנוע. ללא איבוד הכרה. פונה לחדר המיון בבית החולים :"איכילוב", התלונן על כאבים בפלג גוף שמאל, קרסול וכף רגל שמאל צולם, ובהמשך שוחרר. למחרת פנה לחדר המיון בבית החולים "איכילוב" בשנית, בעטיה של נפיחות מתגברת בקרסול וכף רגל שמאל. ב 21.04.24 פנה לקופת החולים בה הוא חבר, הלין על כאבים צוואריים ומותניים. 
שנתיים אחרי התאונה, מלין על כאבים צוואריים ומותניים. 
שולל תלונות קודמות. שולל תאונות דרכים קודמות.
ברקע: 
1) סוכרת נעורים מגיל 5. 
ב. בדיקה: 
הליכה אנטלגית. יציבה תקינה. הולך על קצות אצבעות ועקבים בחופשיות. גדול מידות. 
להרמיט, דוידסון ושפרלינג שליליים. יד שמאל דומיננטית. 
טווח תנועת עמוד שידרה צווארי: הגבלה קלה ביישור ,כיפוף הטיה וצידוד לימין. שאר הטווחים שמורים. כוח גס, תחושה והחזרים שמורים בארבע גפיים. ללא פירמידליות.
טווח תנועת הכתפיים :שמור בכל המישורים. 
טווח תנועת ע"ש מותני : הגבלה קלה בכיפוף ויישור. שאר טווחי תנועה שמורים .   
SLR וFABER  שליליים. פרקי ירכיים חופשיים. דפקים נמושו. 
ג. בדיקות עזר והדמיה:
CT צווארי ומותני מ 09.03.26: צווארי תקין. בלט דיסקלי מרכזי זעיר בגובה L4-5 .
ד. דיון ומסקנות: 

מר בשן בן 25, שנתיים אחרי ת"ד כמורכב על אופנוע.  
תלונותיו: מתלונן על כאבים צוואריים ומותניים.      
בבדיקה : הגבלה קלה בחלק מתנועות ע"ש צווארי ומותני.  
CT צווארי ומותני מ 09.03.26: צווארי תקין. בלט דיסקלי מרכזי זעיר בגובה L4-5 .

בהסתמך על תקנות הביטוח הלאומי: תקנה 37 (5) א, הדנה בהגבלה בטווח תנועת עמוד השדרה הצווארי, אני קובע למר בשן 6.4% (שישה אחוזים וארבע עשיריות האחוז) אחוזי נכות צמיתים, ובהסתמך על תקנה 37 (7) א , הדנה בהגבלה בטווח תנועות עמוד השדרה המותני, אני קובע למר בשן 3.2% (שלושה אחוזים ושתי עשיריות האחוז) אחוזי נכות נוספים.  
סך אחוזי הנכות הצמיתים והמצטברים שאני קובע למר בשן בעטיה של התאונה נשוא התביעה, הם בשיעור של 9.4% (תשעה אחוזים וארבע עשיריות האחוז). 
כוון שחלפו שנתיים ממועד התאונה , סביר להניח שלא יחול שנוי במצבו של מר בשן.
בהסתמך על בדיקתי , נשארו למר בשן מגבלות כפי שציינתי בחוות הדעת.

אם אחד הטיפולים אותם עבר, כגון פיזיותרפיה או הידרותרפיה גורמים לו להטבה, יש לאפשר לו לבצעם, למשך שנה נוספת מיום הגשת חוות הדעת . אני מגביל את מספר הטיפולים 
ל 25 .עלות הטיפול במסגרת קופת חולים כלולה בסל הבריאות , ועלות הטיפולים במסגרת הפרטית, נעה בין 300-400 ₪. לטיפול.

ישנו קשר בין תלונותיו הצוואריות והמותניות של מר בשן, לבין התאונה נשוא התביעה.
אחוזי הנכות הזמניים:
100% מיום התאונה (05.04.24) עד 23.05.24.
[image: image2.emf]
תעודה זו ניתנה על ידי לשם הגשתה לפי הצורך כראיה לבית המשפט, והריני מצהיר בזאת שדין תעודה זו בחתימתי כדין עדות בשבועה שניתנה על ידי בבית המשפט.
ד"ר אלישע אופירם

